Boek: Regte-egte rampe en raaiselsSusan Martineau Regte-egte raaisels en Regte-egte rampe stel ondersoek in oor van die grootste kopkrappers in die geskiedenis, asook hoekom sekere rampe gebeur het. In Regte-egte raaisels kan jy lees oor die grootste kopkrappers in die geskiedenis. Die raaisels wat ondersoek word, wissel van narige, harige gediertes, vreemde vlieënde voorwerpe tot monsters uit die dieptes. Lees die verstommende stories oor die raaisels en kyk dan na elkeen se raaiseldossier met feite oor wat regtig gebeur het. Boonop is daar by elke raaisel ‘n nuwe raaiselwoord. Sommige van die raaiseldossiers verskaf selfs wenke vir jou eie opvolgondersoeke! In Regte-egte rampe word ondersoek ingestel om uit te vind hoekom sekere rampe gebeur het en hoe dit in die toekoms voorspel en verhoed kan word. Die rampe wat ondersoek word, wissel van reuse-uitbarstings, die dinoramp tot vreesaanjaende mensgemaakte katastrofes. Lees die verstommende stories oor die rampe en kyk dan na elkeen se rampdossier met feite oor wat regtig gebeur het en volg in die voetspore van kenners. Jy kan dalk aan nog ’n ramp dink om te ondersoek en jou eie rampdossier saamstel! Susan Martineau skryf kreatiewe en opvoedkundige boeke vir kinders en het meer as 20 jaar se ervaring in die uitgewerswese. Martineau het al in verskeie dele van die wêreld gewoon, insluitend Holland en Frankryk. Sy woon tans in Londen. Genre: Kinder- en jeugfiksie Ouderdom: Nege tot 12 jaar Uitgewer: Human & Rousseau Prys: R175,00* *Prys onderworpe aan verandering Koop die boek by NB-Uitgewers